CELEX: 32015D1290
Language: hu
Date: 2015-07-23 00:00:00
Title: A Bizottság (EU) 2015/1290 végrehajtási határozata (2015. július 23.) a Buglossoides arvensis magjából nyert finomított olajnak a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről (az értesítés a C(2015) 4961. számú dokumentummal történt)

28.7.2015   
            
            
               HU
            
            
               Az Európai Unió Hivatalos Lapja
            
            
               L 198/22
            
         A BIZOTTSÁG (EU) 2015/1290 VÉGREHAJTÁSI HATÁROZATA
   (2015. július 23.)
   a Buglossoides arvensis magjából nyert finomított olajnak a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről
   
      
         (az értesítés a C(2015) 4961. számú dokumentummal történt)
      
   
   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               A Technology Crops International vállalat 2013. június 25-én az Egyesült Királyság illetékes hatóságainál a Buglossoides arvensis magjából nyert finomított olaj új élelmiszer-összetevőként való forgalomba hozatalát kérelmezte.
            
         
               (2)
            
            
               2014. január 6-án az Egyesült Királyság illetékes élelmiszer-értékelő testülete közzétette elsődleges értékelési jelentését. A jelentés következtetései szerint a Buglossoides arvensis magjából nyert finomított olaj megfelel a 258/97/EK rendelet 3. cikke (1) bekezdésében az új élelmiszerekre előírt feltételeknek.
            
         
               (3)
            
            
               A Bizottság 2014. január 21-én továbbította az elsődleges értékelő jelentést a többi tagállam felé.
            
         
               (4)
            
            
               A 258/97/EK rendelet 6. cikke (4) bekezdésének első albekezdésében meghatározott hatvannapos időszak alatt indokolt kifogások merültek fel.
            
         
               (5)
            
            
               2014. június 11-én a Bizottság felkérte az Európai Élelmiszerbiztonsági Hatóságot (EFSA), hogy végezze el a Buglossoides arvensis magjából nyert finomított olaj mint a 258/97/EK rendelet szerinti új élelmiszer-összetevő újbóli értékelését.
            
         
               (6)
            
            
               2015. február 5-én a Buglossoides arvensis magjából nyert finomított olaj mint új élelmiszer-összetevő biztonságosságáról szóló tudományos szakvéleményében (2) az EFSA megállapította, hogy a Buglossoides arvensis magjából nyert finomított olaj a javasolt felhasználási módok és szintek betartása mellett biztonságos.
            
         
               (7)
            
            
               A 2002/46/EK európai parlamenti és tanácsi irányelv (3) követelményeket határoz meg az étrend-kiegészítőkre vonatkozóan. Az 1925/2006/EK európai parlamenti és tanácsi rendelet (4) meghatározza a vitaminok, ásványi anyagok és bizonyos egyéb anyagok élelmiszerekhez történő hozzáadására vonatkozó követelményeket. Az 1999/21/EK bizottsági irányelv (5) meghatározza a speciális gyógyászati célokra szánt diétás élelmiszerekre vonatkozó követelményeket. A 96/8/EK bizottsági irányelv (6) meghatározza a testtömegcsökkentésre szolgáló, csökkentett energiatartalmú étrendben történő felhasználásra szánt élelmiszerekre vonatkozó követelményeket. A Buglossoides arvensis magjából nyert finomított olaj felhasználását az említett jogszabályokban meghatározott követelmények sérelme nélkül engedélyezni kell.
            
         
               (8)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az I. mellékletben meghatározott, a Buglossoides arvensis magjából nyert finomított olaj forgalomba hozható az Unióban új élelmiszer-összetevőként a II. mellékletben meghatározott felhasználási célokra és maximális szinteken, a 2002/46/EK irányelvben, az 1925/2006/EK rendeletben, az 1999/21/EK irányelvben és a 96/8/EK irányelvben megállapított rendelkezések sérelme nélkül.
   2. cikk
   Az e határozattal engedélyezett, a Buglossoides arvensis magjából nyert finomított olaj megnevezése, amelyet fel kell tüntetni az ilyet tartalmazó termék címkéjén: „finomított Buglossoides-olaj”.
   3. cikk
   Ennek a határozatnak a Technology Crops International (7996 North Point Blvd Winston Salem, NC 27106, USA) a címzettje.
   
      Kelt Brüsszelben, 2015. július 23-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 43., 1997.2.14., 1. o.
   
   
      (2)  EFSA Journal 2015; 13(2):4029.
   
      (3)  Az Európai Parlament és a Tanács 2002. június 10-i 2002/46/EK irányelve az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).
   
      (4)  Az Európai Parlament és a Tanács 2006. december 20-i 1925/2006/EK rendelete a vitaminok, ásványi anyagok és bizonyos egyéb anyagok élelmiszerekhez történő hozzáadásáról (HL L 404., 2006.12.30., 26. o.).
   
      (5)  A Bizottság 1999. március 25-i 1999/21/EK irányelve a speciális gyógyászati célokra szánt diétás élelmiszerekről. (HL L 91., 1999.4.7., 29. o.).
   
      (6)  A Bizottság 1996. február 26-i 96/8/EK irányelve a testtömegcsökkentésre szolgáló, csökkentett energiatartalmú étrendben történő felhasználásra szánt élelmiszerekről (HL L 55., 1996.3.6., 22. o.).
   
      I. MELLÉKLET
      
         A BUGLOSSOIDES ARVENSIS MAGJÁBÓL NYERT FINOMÍTOTT OLAJ RÉSZLETES LEÍRÁSA
      
      
         Leírás: A finomított Buglossoides-olajat a Buglossoides arvensis (L.) I.M.Johnst magjából nyerik.
      
                  Vizsgálat
               
               
                  Részletes leírás
               
            
                  Alfa-linolénsav
               
               
                  Legalább 35 % (az összes zsírsav tömegszázalékában)
               
            
                  Sztearidonsav
               
               
                  Legalább 15 % (az összes zsírsav tömegszázalékában)
               
            
                  Linolsav
               
               
                  Legalább 8 % (az összes zsírsav tömegszázalékában)
               
            
                  Transz-zsírsavak
               
               
                  Legfeljebb 2 % (az összes zsírsav tömegszázalékában)
               
            
                  Savérték
               
               
                  Legfeljebb 0,6 mg KOH/g
               
            
                  Peroxidérték
               
               
                  Legfeljebb 5 meq O2/kg
               
            
                  El nem szappanosítható anyagtartalom
               
               
                  Legfeljebb 2 %
               
            
                  Fehérjetartalom (összes nitrogéntartalom)
               
               
                  Legfeljebb 10 μg/ml
               
            
                  Pirrolizidin alkaloidok
               
               
                  4 μg/kg kimutatási határérték mellett nem kimutatható
               
            
   
      II. MELLÉKLET
      
         A BUGLOSSOIDES ARVENSIS MAGJÁBÓL NYERT FINOMÍTOTT OLAJ ENGEDÉLYEZETT FELHASZNÁLÁSA
      
      
                  Élelmiszer-kategória
               
               
                  A sztearidonsav felső határértéke
               
            
                  Tejtermékek és hasonlók
               
               
                  250 mg/100 g;
                  italok esetében 75 mg/100 g
               
            
                  Sajtok és sajttermékek
               
               
                  750 mg/100 g
               
            
                  Vaj és egyéb zsír- és olajemulziók, ideértve a kenhető készítményeket (nem főzéshez vagy sütéshez szánt)
               
               
                  750 mg/100 g
               
            
                  Reggeli gabonapelyhek
               
               
                  625 mg/100 g
               
            
                  A 2002/46/EK irányelvben meghatározott étrend-kiegészítők, kivéve a csecsemőknek és kisgyermekeknek készült étrend-kiegészítőket
               
               
                  500 mg napi adag a gyártó ajánlása szerint
               
            
                  Az 1999/21/EK irányelvben meghatározott speciális gyógyászati célokra szánt diétás élelmiszerek, kivéve a csecsemőknek és kisgyermekeknek készült diétás élelmiszereket
               
               
                  A terméket használó személyre vonatkozó egyedi táplálkozási előírások szerint
               
            
                  A 96/8/EK irányelv meghatározása szerinti, testtömegcsökkentésre szolgáló, csökkentett energiatartalmú étrendben történő felhasználásra szánt élelmiszerek
               
               
                  250 mg/étkezéshelyettesítő